section_heading: Južno bojište
paragraph_text: Druga operacija važna za 116. brigadu je sprječavanje neprijateljskoga prodora prema dolini Neretve na liniji Popovo polje-uvala Bistrina, nedaleko Neuma, u smjeru sjevera gdje je neprijatelj pokušao izvesti desni obuhvat snaga HV. Dana 10. travnja 1992. odigrala se bitka u borbi za Stolove, koja je vjerojatno prijelomni trenutak u obrani cijele doline Neretve. Tih dana 116. brigada, uz pomoć dijelova 4. brigade ZNG-a, 114. brigade HV, 113. brigade HV i dijelova još nekih postrojbi jakom topničkom pripremom, a potom i napadom pješaštva i oklopništva odbacila postrojbe JNA na početne položaje, a na nekim mjestima i dalje.